Otázky o doplnkoch stravy a tehotenskom čaji počas tehotenstva
Dobry den, prosim Vas uzivam Lejdy vita2 mozem popri tom uzivat este B9 (800)a vitamin D3 (2000) na zvysenie ucinku? Kolko tehotenskeho caju mozem denne vypit, aby nebolo ohrozene tehotenstvo? Su v poriadku 2 salky denne, ci skor odporucate pit tehotenske caje len obcas? Dakujem za Vasu odpoved.
Dobrý deň,
ďakujeme za Vašu otázku.
Výživový doplnok LejdyVita Budem mama obsahuje v dennej dávke 400IU D3 a 400 μg kyseliny listovej a L-metylfolátu. Keďže odporúčaná denná dávka vitamínu D3 je 400 IU-1000 IU denne a kyseliny listovej 400 μg, samovoľné užívanie ďalších prípravkov z tohto dôvodu neodporúčam.
Pitie tehotenských čajov je vhodné. Pri užívaní čajovín je vždy potrebné dodržať odporúčané dávkovanie výrobcu. Pokiaľ by ste chceli takéto tehotenské čaje striedať s inými, tak vhodnými a bezpečnými bylinami v tehotenstve je Rumanček kamilkový (harmanček), Medovka lekárska, Pŕhľava dvojdomá (Žihľava), Púpava lekárska, Fenikel obyčajný, Lipa, plod Šípky.
Prajem pekný zvyšok dňa.
S pozdravom
Mgr. Emma Halás Haluščíková